"Die liedjie sê dat jy in iemand vir wie jy lief is se hartseer en pyn sal staan asof jy in die reën staan," vertel Joe oor sy liedjie. "Dis asof jy in hul trane staan en beloof dat elke noot en woord en melodie oor hom of haar gaan."
Joe, wat aan hoogtevrees ly, sê die laaste toneel van die video het vir groot humor gesorg omdat dit op die dak van ’n huis verfilm is. Hy was baie bekommerd elke keer as Simoné of iemand anders waaghalsig geraak het. "Ek was soos Pappa Beer wat die hele span die heeltyd van die kant van die dak af probeer weghou het," vertel hy laggend.
Die video is in ’n huis in Pretoria verfilm tussen nege uur die oggend en elfuur die aand. Vir Simoné was Joe die "sweetste mens wat jy in jou hele lewe sal ontmoet".